CELEX: 22004D0180
Language: lv
Date: 2004-12-16 00:00:00
Title: EEZ Apvienotās komitejas Lēmums Nr. 180/2004 (2004. gada 16. decembris), ar kuru groza EEZ līguma 31. protokolu par sadarbību īpašās jomās, kas nav četras pamatbrīvības

26.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 133/42
            
         
      EEZ APVIENOTĀS KOMITEJAS LĒMUMS
   
   Nr. 180/2004
   (2004. gada 16. decembris),
   ar kuru groza EEZ līguma 31. protokolu par sadarbību īpašās jomās, kas nav četras pamatbrīvības
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurš grozīts ar protokolu, ar ko pielāgo Eiropas Ekonomikas zonas līgumu, turpmāk tekstā — “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols tika grozīts ar EEZ Apvienotās komitejas 2004. gada 8. jūnija Lēmumu Nr. 90/2004 (1).
            
         
               (2)
            
            
               Ir atbilstīgi veicināt Līgumslēdzēju pušu pienācīgu sadarbību lietās, uz ko attiecas kopuzņēmuma “Galileo” darbība, kā noteikts Padomes 2002. gada 21. maija Regulā (EK) Nr. 876/2002 (2).
            
         
               (3)
            
            
               Lai varētu notikt šāda sadarbība, būtu jāgroza līguma 31. protokols,
            
         IR PIEŅĒMUSI ŠO LĒMUMU.
   1. pants
   Līguma 31. protokolā pēc 1. panta 7. punkta (“Pētniecība un tehniskā attīstība”) iekļauj šādu punktu:
   
      
                  “8.
               
               
                  Līgumslēdzējas puses veicina pienācīgu sadarbību starp kompetentām organizācijām, iestādēm un citām struktūrām to teritorijā, ja tas var palīdzēt nostiprināt un paplašināt sadarbību jautājumos, uz ko attiecas kopuzņēmuma “Galileo” darbība (3)
                  
               
            
   2. pants
   Šis lēmums stājas spēkā nākamajā dienā pēc pēdējā paziņojuma sniegšanas EEZ Apvienotajai komitejai saskaņā ar līguma 103. panta 1. punktu (4).
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2004. gada 16. decembrī
      
         
            EEZ Apvienotās komitejas vārdā —
         
         
            priekšsēdētājs
         
         Kjartan JÓHANNSSON
         
      
   
   
      (1)  OV L 349, 25.11.2004., 52. lpp.
   
   
      (2)  OV L 138, 28.5.2002., 1. lpp.
   
   
      (3)  32002 R 0876: Padomes 2002. gada 21. maija Regula (EK) Nr. 876/2002, ar ko izveido kopuzņēmumu “Galileo”.”
   
      (4)  Konstitucionālas prasības nav norādītas.